Thousand Foot Krutch

Thousand Foot Krutch (taip pat žinoma kaip TFK) - 1995 metais susikūrusi Kanados krikščioniškojo roko grupė. Thousand Foot Krutch sudaro Trevoras McNevanas (vokalas, gitara), Styvas Augustinas (būgnai) ir Džoelis Briujeris (bosinė gitara, pritariantis vokalas).Loftus, J. (2003). Thousand Foot Krutch Biography AllMusic.

 Istorija 

 Pirmoji sekmės banga 
Trevoras McNevanas subūrė grupę savo gimtajame mieste, Piterbore, Ontarijuje, kartu su Džoeliu Briujeriu ir Styvu Augustinu.Tweedle, S. (2018). Documentary about famous musicians from Peterborough area premieres February 3. kawarthaNOW. Prieš tai McNevanas buvo grupės „Oddball“ narys, kurioje grojo kartu su Deivu Smitu, Timu Baksteriu ir būsimu grupės „Three Days Grace“ būgnininku Neilu Sandersonu. 1996 m. su „Oddball“ jis išleido albumą „Shutterbug“.(n. d.). this.phenomenon.oddball. Thisphenomenon.tripod.com.

Grupė „Thousand Foot Krutch“ buvo įkurta 1997 m. ir išleido albumą „That's What People Do“, pardavusi apie 5000 kopijų. Grupė buvo aprašyta žurnaluose „7 Ball Magazine“ ir „Wire Magazine“. Daina „Rhyme Animal“ pateko į vietinių radijo stočių grojaraščius.

2000 m. lapkričio 14 d. „Thousand Foot Krutch“ išleido albumą „Set It Off“. Šis albumas išsiskyrė nu metalo stiliumi, integruojant repo elementus į sunkiojo metalo muziką. Albumas buvo sėkmingas – parduota 85 000 kopijų.Pelt, D. V. (2005). Thousand Foot Krutch Dares to Move in New Musical Territory. Crosswalk.com. Viena iš albumo dainų, „Unbelievable“, buvo panaudota 2010 m. romantinėje komedijoje „Just Wright“.(2010). All 17 Songs from the Just Wright Soundtrack are Alright By Me. Reelsoundtrack.wordpress.com.

2001 m. „Thousand Foot Krutch“ dalyvavo roko koncertų ture Šiaurės Amerikoje kartu su grupėmis „Three Days Grace“, „Finger Eleven“, „Econoline Crush“, „Treble Charger“, „The Tea Party“, „Matthew Good Band“, „Gob“ ir „Sum 41“. 2002 m. grupę paliko Deivas Smitas.

 Išgarsėjimas (2003–2012) 
2003 m. grupė „Thousand Foot Krutch“ pasirašė sutartį su įrašų įmone „Tooth & Nail Records“ ir išleido trečiąjį albumą „Phenomenon“. Šis albumas buvo komerciškai sėkmingas – parduota 200 000 kopijų.(n. d.). THOUSAND FOOT KRUTCH | The Art of Breaking. soulpurpose.co.nz.

2005 m. liepos 19 d. grupė pristatė albumą „The Art of Breaking“. Šiame albume „Thousand Foot Krutch“ atsisakė įprasto nu metalo skambesio ir sutelkė dėmesį į sunkiojo metalo stilistiką, išsiskiriančią gitaros solo elementais. Albumo singlas „Move“ pasiekė 16-ąją vietą „Billboard Mainstream Rock“ topuose.

2007 m. rugsėjo 18 d. grupė išleido albumą „The Flame in All of Us“, orientuotą į platesnę klausytojų auditoriją. Albume grupė išlaikė nu metalo ir sunkiojo metalo stilių, pridedant poproko elementų. Albumas buvo papildytas keturiais singlais: „Falls Apart“, „What Do We Know?“, „Favorite Disease“ ir „The Flame in All of Us“. 2008 m. sausio 20 d. daina „The Flame in All of Us“ tapo 1000-ąja kūriniu, įtrauktu į „ChristianRock.Net Top 30“ topus. Tais pačiais metais grupė leidosi į koncertinį turą su „Skillet“ ir „Decyfer Down“.

2009 m. rugsėjo 8 d. grupė išleido albumą „Welcome to the Masquerade“, kuris pasiekė 35-ąją vietą „Billboard 200“ topuose.

Albumo singlas „Fire It Up“ buvo įtrauktas į ledo ritulio žaidimo „EA Sports NHL 10“ garso takelį, filmo „G.I. Joe: The Rise of Cobra“ anonsą ir žaidimo „Rock Band“ dainų katalogą.(2009). Thousand Foot Krutch Fire It Up. Antimusic.com. JAV nacionalinės ledo ritulio lygos (NHL) komanda Detroit Red Wings savo varžybų atidarymo ceremonijai pasirinko kūrinius „The Invitation“ ir „Welcome to the Masquerade“.(2010). 2010 Playoff Open Video. NHL VideoCenter - Detroit Red Wings. ABC televizijos kanalas naudojo dainą „Move“ NBA atkrintamųjų varžybų transliacijose. Albume esančios dainos skambėjo koncertiniuose grupės turuose Šiaurės Amerikoje kartu su grupėmis „Thirty Seconds to Mars“, „Breaking Benjamin“, „Chevelle“ ir „Red“.(2010). Breaking Benjamin / Chevelle / Thousand Foot Krutch / Red. concertarchives.org.(2009). The Night 89X Stole Christmas 12. last.fm.

 Nepriklausomumas, iširimas ir grįžimas (2011–2017; 2023 – iki dabar) 
2011 m. lapkričio 29 d. grupė „Thousand Foot Krutch“ pranešė apie sprendimą nutraukti bendradarbiavimą su įrašų kompanija „Tooth & Nail Records“ ir siekti nepriklausomai įrašyti kitą albumą.Hoganson, R. (2012). Thousand Foot Krutch Release Seventh Studio Album The End Is Where We Begin April 17. top40-charts.com. Siekdami užtikrinti finansavimą, grupės nariai kreipėsi į savo gerbėjus. 2012 m. balandžio 17 d. buvo išleistas albumas „The End Is Where We Begin“. Tų pačių metų gruodį grupė pasiūlė nemokamai atsisiųsti dainą „War of Change“.McNevan, T., Bruyere, J., Augustine, S. (2012). TFK......The End Is Where We Begin. Kickstarter. Šis kūrinys tapo 2012 metų WWE renginio „Over the Limit“ temine daina.(2012). The #OFFICIAL theme song for @WWE Over The Limit. WWE Music Group.

2013 m. spalio 15 d. „Thousand Foot Krutch“ išleido rinkinį „Made in Canada: The 1998-2010 Collection“, kuriame buvo pateikta populiariausia grupės kūryba ir dvi naujos dainos: „Searchlight“ ir „Complicate You“.(2013). Made In Canada: The 1998-2010 Collection. music.apple.com.

2014 m. gegužę, vėl pasitelkdama gerbėjų finansinę paramą, grupė išleido aštuntąjį studijinį albumą „OXYGEN:INHALE“. Pagrindiniu singlu tapo daina „Born This Way“, o antruoju singlu – „Untraveled Road“.(2014). OXYGEN:INHALE. Spotify.(2014). Thousand Foot Krutch: Born This Way (Official Audio). YouTube.(2014). Thousand Foot Krutch: Untraveled Road (Official Audio). YouTube.

2015 m. gruodį grupė išleido singlą „Born Again“.Longs, H. (2015). Thousand Foot Krutch New Single: “Born Again”. The Christian Beat. 2016 m. vasarį buvo pristatytos dar dvi dainos: „Incomplete“ ir „Running with Giants“.DiVita, J. (2016). Thousand Foot Krutch Single ‘Incomplete’ Available for Download, ‘Exhale’ Album Due in May. Loudwire.Clarks, J. (2016). Thousand Foot Krutch Releases First Radio Single From “EXHALE”: “Running With Giants”. The Christian Beat. Birželio 17 d. grupė išleido albumą „Exhale“, kuriame buvo įtraukti visi trys naujausi singlai. Albumas, pardavęs 14 000 kopijų, pasiekė pirmąją vietą „Billboard Top Christian Albums“ topuose ir 34-ąją vietą „Billboard 200“ reitinguose.Asker, J. (2016). Thousand Foot Krutch Debuts at No. 1 on Top Christian Albums Chart. Billboard.

2017 m. grupė „Thousand Foot Krutch“ paskelbė apie veiklos pertrauką, norėdama daugiau laiko praleisti su šeimomis. Tiksli sugrįžimo data nebuvo nurodyta.

2023 m. grupė sugrįžo su nauju projektu „The End Is Where We Begin: Reignited“. Jame buvo perdainuotos albumo „The End Is Where We Begin“ dainos kartu su kitomis XXI a. roko grupėmis. Projektą sudarė 10 singlų, įrašytų kartu su „Adelitas Way“, „New Medicine“, „Art Of Dying“, „Eva Under Fire“, „Saint Asonia“, „Red“, „Citizen Soldier“, „COFER“, „Icon For Hire“ ir „Sixx:A.M“.(2023). Christian Band THOUSAND FOOT KRUTCH Announces Comeback After Six-Year Hiatus. Movieguide.

 Grupės nariai 
Dabartiniai

 Trevor McNevan (vokalas, gitara)
 Joel Bruyere (bosinė gitara, pritariatis vokalas)
 Steve Augustine (būgnai)

Buvę

 Neil Sanderson (būgnai) (1995-1997)
 Tim Baxter (bosinė gitara) (1995-1998)
 Dave Smith (gitara) (1995-2002)
 Christian Harvey (būgnai) (1997-1999)
 Geoff Laforet („Johnny Orbital”) (būgnai) (1999-2001)

 Diskografija 

 Albumai 
 Shutterbug (Oddball grupės pavadinimu) (1995)
 That's What People Do (1997)
 Set It Off (2000)
 Phenomenon (2003)
 The Art of Breaking (2005)
 The Flame in All of Us (2007)
 Welcome to the Masquerade (2009)
 The End Is Where We Begin (2012)
 Oxygern:Inhale (2014)
 Exhale (2016)
 The End Is Where We Begin: Reignited (2024)

 Populiariausi singlai 

 Phenomenon (2004)
 Rawkfist (2004)
 Move (2005)
 Falls Apart (2007)
 The Flame In All of Us (2008)
 Fire It Up (2009)
 E for Extinction (2010)
 War of Change (2012)
 Let the Sparks Fly (2012)
 Light Up The Sky (2013)
 Born This Way (2014)
 Untraveled Road (2014)
 Running with Giants (2016)
 Push (2016)

 Šaltiniai 

 Nuorodos 
 Thousand Foot Krutch YouTube paskyra
 Thousand Foot Krutch Spotify paskyra

Kategorija:Krikščioniško roko atlikėjai
Kategorija:Krikščioniškos muzikos atlikėjai
Kategorija:Kanados roko atlikėjai